മകളെ പീഡിപ്പിച്ച പിതാവിന് ട്രിപ്പിള് ജീവപര്യന്തം പത്തനംതിട്ട: കേവലം ഒമ്ബതു വയസു മാത്രം പ്രായമുള്ള മകളെ ലൈംഗികമായി പീഡിപ്പിച്ച പിതാവിന് മൂന്നു ജീവപര്യന്തവും 85000 രൂപ പിഴയും വിധിച്ചു കോടതി ഉത്തരവിട്ടു. പത്തനംതിട്ട പോക്സോ അതിവേഗ കോടതി ജഡ്ജി കെ.എന്.ഹരികുമാറാണ് വിധി പറഞ്ഞത്.റാന്നി വെച്ചൂച്ചിറ പോലീസ് 2019 ല് രജിസ്റ്റര് ചെയ്ത കേസിലാണ് കോടതി വിധി വന്നത്. തിരിച്ചറിവില്ലാത്ത കുഞ്ഞിനെ സംരക്ഷിക്കാന് ബാധ്യതയുള്ളയാള് കാട്ടിയ ക്രൂരത കണക്കിലെടുത്താണ് മൂന്നു ജീവപര്യന്തം തടവ് ശിക്ഷ വിധിച്ചത്. പ്രതി ഒടുക്കുന്ന പിഴ തുക പെണ്കുട്ടിക്ക് നല്കണമെന്നും വിധിയില് പറയുന്നു.ഭര്ത്താവിന്റെ ഉപദ്രവം സഹിക്കാനാകാതെ കുട്ടിയുടെ മാതാവ് നേരത്തെ വീട് വിട്ടു പോയിരുന്നു. ഇതിനു ശേഷമാണ് പ്രതി കുഞ്ഞിനെ ഉപദ്രവിക്കാന് തുടങ്ങിയത്. കുട്ടിക്ക് കലശലായ വയറുവേദനയെ തുടര്ന്ന് ആശുപത്രിയില് പ്രവേശിപ്പിച്ചപ്പോഴാണ് പീഡന വിവരം അറിഞ്ഞത്.